[{"text_idx": "#000002", "text": "Preskau\u0306 c\u0302iuj programeroj de BET-55 okazos en universitata domo (Nemuno str. 33). Kelkaj programeroj, ekzemple, solena inau\u0306guro kaj kelkaj vesperaj koncertoj okazos en la urba Komunuma (Kultura) centro \u2013 Kranto str. 28."}, {"text_idx": "#000003", "text": "Inter la c\u0302efa BET-ejo, urba busa stacio, c\u0302iuj log\u0302lokoj kaj urba kultura centro eblas veturi per urba busa transporto. Dum la registrado c\u0302iu ricevos la urboplanon kun indikitaj konkretaj urbaj busoj por veturi inter diversaj lokoj.\nLa partoprenantoj organizite mang\u0302os en kafejo de urba scienca kaj teknologia parko (J. Z\u030cemgulio str. 46)"}, {"text_idx": "#000006", "text": "La 5a kaj la 6a de julio estas alventagoj, homoj venos en tre diversa tempo. Pro tio la unua servo en la kafejo estas la matenmang\u0302o la 7an de julio, la lasta servo estas la matenmang\u0302o la 14an de julio. La menuo estas egala por c\u0302iuj, vegetaranoj havos apartan menuon."}, {"text_idx": "#000007", "text": "Paneve\u0307z\u030cys estas atingebla buse kaj automobile. Tiuj, kiuj unue venos al Vilno aviadile, trajne au\u0306 buse, unue iru al la busa stacio (la trajna kaj la busa stacidomoj en Vilno estas apude, de la flughaveno necesas veturi buse), de la busa stacio uzu busojn al Paneve\u0307z\u030cys \u2013 ili forveturas proksimume c\u0302iun duonhoron ekde 6h10 (la unua frumatene) g\u0302is 19h40 horo (la lasta buso vespere). La horaro de busoj estas c\u0302i-tie: La busoj forveturas de la kajo No26 (c\u0302efa), ankau\u0306 de No25 kaj No27. Depende de la buso kaj itinero la vojag\u0302o dau\u0306ras ekde 1 horo 45 minutoj g\u0302is la 2 horoj 35 minutoj. La prezo de la busbileto estas inter 11 kaj 12 eu\u0306roj. La biletoj estas anticipe ac\u0302eteblaj en kasoj de la busa stacidomo au\u0306 en la busoj mem."}, {"text_idx": "#000008", "text": "Eblas ankau\u0306 flugi al Rigo, la c\u0302efurbo de Latvio, kaj de tie per buso veturi al Paneve\u0307z\u030cys."}, {"text_idx": "#000009", "text": "Tiuj, kiuj venas aviadile al Vilno, Kau\u0306no au\u0306 Rigo, povas anticipe mendi busan transporton rekte de la koncerna flughaveno al Paneve\u0307z\u030cys en ajna tempo. Tion faru pere de la firmao . Tia vojag\u0302o kostas ekde 16 g\u0302is 20 eu\u0306roj por unu persono. Tiuokaze oni renkontos vin en la flughaveno kaj veturigos g\u0302is la indikita loko en Paneve\u0307z\u030cys."}, {"text_idx": "#000010", "text": "La 5an kaj la 6an de julio en la busa stacidomo de Paneve\u0307z\u030cys dej\u0302oros membroj de la Organiza Komitato de BET-55; ili renkontos vin en la stacidomo kaj akompanos g\u0302is la c\u0302efa BET-ejo."}, {"text_idx": "#000011", "text": "Ekde la 1a de julio la Organiza Komitato de BET-55 funkcios en Paneve\u0307z\u030cys, en la administrejo de la universitato (Nemuno str.33). La numero de la pos\u0302telefono de la prezidanto de la Organiza komitato, Povilas Jegorovas estas +370 687 12219. La retadreso: . C\u0302iujn aktualajn informojn pri BET-55 eblas trovi en ties retejo "}, {"text_idx": "#000012", "text": "La 5an kaj la 6an de julio ekde 9h00 g\u0302is la 22h00 en la administrejo de la universitato (Nemuno str.33) okazos la registrado de la partoprenantoj de BET-55, log\u0302igo, eblos ricevi diversajn informojn. Dum la registrado vi ricevos pakaj\u0302on kun diversa materialo: \u201cLibro por BET-ano\u201d, gvidlibreto pri Paneve\u0307z\u030cys, karto kun via log\u0302domo kaj c\u0302ambro, kuponojn por mang\u0302ado k. s. C\u0302iuj, kiuj ne pagis anticipe la alig\u0302kotizon, log\u0302adon kaj mang\u0302adon, au\u0306 pagis neplene, dum la registrado devos pagi c\u0302ion konforme al siaj kategorio kaj periodo. Nealig\u0302intaj personoj plenigos la alig\u0302ilojn kaj pagos surloke. Malfruintoj povos registri sian partoprenon en BET-55 dum postaj tagoj. La registrig\u0302o por la ekskursoj okazos aparte sabate kaj dimanc\u0302e dum la anoncotaj horoj. C\u0302iuj ekskursoj estas pagendaj aparte."}, {"text_idx": "#000013", "text": "La 7an de julio (dimanc\u0302e) komencig\u0302os la laborprogramo de BET-55, kaj estas antau\u0306vidita organiza tempo por diversaj programeroj kaj por preparig\u0302o al la solena inau\u0306guro de BET-55."}, {"text_idx": "#000014", "text": "La solena inau\u0306guro de BET-55 okazos la 7-an de julio (dimanc\u0302e) je la 15a horo en la c\u0302efa salono de la urba Komunuma (kultura) centro (Kranto str. 28). Bonvolu veni kelkajn minutojn antau\u0306 la inau\u0306guro."}, {"text_idx": "#000015", "text": "La solena fermo de BET-55 okazos la 13an de julio (sabate) je 16h30 en la c\u0302efa salono de la administrejo de la universitato (Nemuno str.33)."}, {"text_idx": "#000018", "text": "La programo de BET-55 estos tre intensa, ric\u0302a kaj interesa."}, {"text_idx": "#000019", "text": "C\u0302iutage aperos la kvarpag\u0302a kolorplena gazeto de BET-55 Abelo. G\u0302in kompilos kaj redaktos Stano Marc\u030cek (). En la gazeto vi trovos c\u0302iujn aktualaj\u0302ojn, informojn, anoncojn pri la salonoj de la programeroj, eventualajn s\u0302ang\u0302ojn de la programo, precizigojn, priskribon de BET-55, fotojn k. s. Uzu la gazeton por viaj anoncoj kaj proponoj, informu en g\u0302i pri la okazintaj programeroj k. s. G\u0302i estas Via gazeto, tial bonvolu anticipe preparig\u0302i al kunlaboro kun g\u0302i. Entute aperos ok numeroj de la gazeto \u2013 la unua jam la 6an de julio (sabate), la lasta \u2013 la 13an de julio (ankau sabate). La gazeto aperos papare kaj ankau\u0306 rete en la retejo de BET-55. Aktualajn informojn eblos trovi ankau\u0306 sur la anonctabulo c\u0302e la akceptejo."}, {"text_idx": "#000020", "text": "La laborlingvo de BET-55 estas Esperanto.\nDum BET-55 funkcios kelkaj ekspozicioj.\nLa monon eblas s\u0302ang\u0302i en urbaj bankoj. En Litovio funkcias eu\u0306ro.\nLa elektra tensio en Litovio estas 220-volta.\nLa Organiza Komitato de BET-55 petas Vin esti atentemaj, toleremaj, disciplinemaj, akurataj kaj g\u0302ustatempaj.\nLa adresaro de la partoprenantoj de BET-55 estas en ties retejo, tial g\u0302i ne estos presita surpapere."}, {"text_idx": "#000021", "text": "Preparig\u0302u aktive labori dum BET-55. La sukceso de la arang\u0302o dependas de c\u0302iuj partoprenantoj."}, {"text_idx": "#000022", "text": "La Organiza Komitato de BET-55"}, {"text_idx": "#000023", "text": "Pliaj informoj pri BET-55 estas troveblaj en nia retejo."}]